ข้าราชการ แห่จองบ้าน ประชารัฐ
ธนารักษ์ เปิดจองสิทธิบ้านประชารัฐวันแรก คาดข้าราชการแห่จอง 2 แปลง ในกรุงเทพฯ หมดในวันเดียว
19 ส.ค. 2559

ธนารักษ์ เปิดจองสิทธิบ้านประชารัฐวันแรก คาดข้าราชการแห่จอง 2 แปลง ในกรุงเทพฯ หมดในวันเดียว
นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า กรมธนารักษ์เตรียมเปิดให้ข้าราชการและประชาชนทั่วไปจองสิทธิการเช่าบ้านระยะสั้นและระยะยาวในโครงการบ้านประชารัฐ ระหว่างวันที่ 19-21 ส.ค.นี้ ณ ศูนย์การประชุมแห่งชาติสิริกิติ์
ทั้งนี้ คาดว่าบ้านประชารัฐที่เปิดให้จองสิทธิทั้ง 4 แปลง ในส่วนของแปลงที่กรุงเทพฯ 2 แปลง น่าจะมีข้าราชการแห่เข้ามาจองครบทุกยูนิต เนื่องจากอยู่ในย่านใจกลางเมือง และมีค่าเช่าเพียง 4,000 บาท/เดือน โดยกรมจะให้สิทธิแบบใครมาก่อนได้ก่อน ผู้ที่สนใจสามารถจองสิทธิผ่าน www.treasury.go.th  และสามารถยื่นคำขอสินเชื่อจากธนาคารอาคารสงเคราะห์ (ธอส.) และธนาคารออมสินได้ 
สำหรับเงื่อนไขบ้านประชารัฐในกรุงเทพฯ ทั้งสองแปลง จะเปิดให้เฉพาะเจ้าหน้าที่ของรัฐในเขตกรุงเทพฯ ที่มี รายได้ไม่เกิน 2 หมื่นบาท/เดือน สามารถจองสิทธิเช่า อัตราค่าเช่า 4,000 บาท/เดือน เป็นระยะเวลา 5 ปี